Public procurement notice: Contract Award Notice
Published: 2023-11-08
Buyer: Rigspolitiet
Country: DK
Contract type: Services
Procedure: Negotiated procedure
CPV classification: 32200000 | 32500000 | 64200000 | 72317000: Data storage services | 72318000: Data transmission services
Estimated value: 4584519269 DKK
Award criteria: Kvalitet, Leveringssikkerhed, Omkostninger

Technical requirements: Kvalitet
Leveringssikkerhed
Omkostninger
SINE (forkortelse for ”SIkkerhedsNEt“) er Danmarks landsdækkende radionet til beredskabskommunikation. I medfør af § 29 i beredskabsloven (lovbekendtgørelse nr. 660 af 10. juni 2009 med senere ændringer) og § 1 i tilslutningsbekendtgørelsen (bekendtgørelse nr. 262 af 22. april 2008) skal SINE anvendes af såvel statslige, kommunale og regionale beredskabsmyndigheder til løsning af egne og fælles beredskabsmæssige opgaver. SINE skal desuden kunne anvendes af private aktører, der løser beredskabsmæssige opgaver for de førnævnte myndigheder. Endvidere skal SINE kunne anvendes af andre aktører inden for eller med tilknytning til beredskabsområdet og af aktører, som udfører opgaver af betydning for beredskabet.
SINE leveres i dag af en privat virksomhed (herefter ”nuværende tjenesteyder”) i henhold til en aftale indgået 29. juni 2007 på baggrund af en konkurrencepræget dialog, jf. udbudsbekendtgørelse nr. 2006/S 109-116975.
Nettet er ét sammenhængende net med fuld geografisk dækning af Danmark med håndholdt dækning i hele landet og øget signalstyrke i landets største byer. Dertil kommer en særlig del af SINE, som dækker luftrummet, det såkaldte AGA-net (Air-Ground-Air). Med AGA-nettet kan forsvarets og regionernes helikoptere anvende SINE-terminaler og kommunikere med beredskaberne på jorden ved tværgående indsatser. Tillige er der særlige områder i Danmark, der i dag har SINE-dækning, f.eks. Storebæltsforbindelsen, Øresundsforbindelsen, Limfjordstunnellen og Københavns Metro.
Nettet er designet, så der både er kapacitet til hverdagen og større hændelser såvel lokalt som regionalt og nationalt. Samtidig understøtter nettet i dag beredskabernes særlige funktionelle kommunikationsbehov.
Nettet har desuden en prioriteringsfunktion, der sikrer kapacitet for beredskabet over eventuelle andre brugere af nettet og ligeledes mulighed for prioritering af forskellige brugere og opkaldstyper, hvorved det sikres, at de vigtigste opkald altid kommer igennem først.
Ved nærværende udbudsbekendtgørelse ønsker Rigspolitiet at genudbyde kontrakten om levering af adgang til og drift af SINE.
Rigspolitiet ønsker således at indgå en kontrakt om tilslutning til og brug af et landsdækkende net til beredskabskommunikation, som primært er talebaseret.
•	Beredskabsmyndigheder inden for stat, danske regioner og kommuner (f.eks. Politiet, det statslige redningsberedskab, de kommunale redningsberedskaber, det præhospitale beredskab, Forsvaret og Hjemmeværnet).
•	Andre offentlige eller private aktører inden for eller med tilknytning til beredskabsområdet, eller som udfører opgaver af betydning for beredskabet (f.eks. Folketinget, domstolene og Kriminalforsorgen) eller samfundsvigtig forsyning (f.eks. forsyningsvirksomheder og andre virksomheder, der varetager samfundsvigtig infrastruktur, herunder elværker, elforsyningsselskaber, vandværker, gas- og olieproduktion, gas- og olieforsyning og offentlige transportvirksomheder).
•	Landets hjemmepleje, hjemmehjælp og lignende, hvis det ud fra en samlet betragtning skønnes hensigtsmæssigt og/eller fordelagtigt.
Af hensyn til SINEs væsentlige betydning for beredskabsmyndighederne stilles der bl.a. følgende krav:
1) Nettet skal udgøre et sammenhængende net, der giver fuld geografisk dækning af Danmark (ekskl. Færøerne og Grønland), med håndholdt dækning i landområder og øget signalstyrke i større byer.


Award value: 4584519269
Number of bids: 1